b'\n_START_ARTICLE_\nArena Kazanj\n_START_PARAGRAPH_\nArena Kazanj, stadion u ruskom gradu Kazanju kapaciteta 45 105 gledatelja. Po\xc4\x8deo se graditi u svibnju 2010., a izgradnja je dovr\xc5\xa1ena u srpnju 2013. godine. Projekt je izradila tvrtka Populous, a procijenjeno je da je na gradnju potro\xc5\xa1eno oko 450 000 000 dolara. Na njemu se igraju utakmice najvi\xc5\xa1e razine ruskog nogometa, a kao svoj stadion rabi ga FK Rubin Kazan._NEWLINE_Par velikih me\xc4\x91unarodnih natjecanja odr\xc5\xbealo se ili \xc4\x87e se odr\xc5\xbeati me\xc4\x91u ostalim i u ovom \xc5\xa1portskom objektu. To su Ljetna univerzijada 2013., Svjetsko prvenstvo u vodenim \xc5\xa1portovima 2015., FIFA Konfederacijski kup 2017. i Svjetsko prvenstvo u nogometu 2018.'